Ο Παναγιώτης Παπαρισβάς, πρόεδρος του Εμπορικού Συλλόγου Μυτιλήνη, μίλησε για την κατάσταση στο νησί.

«Τα έξοδα που κάνουν οι μετανάστες που έρχονται εδώ και ως εκ τούτου τα έσοδα που έχει το νησί, δεν μπορούν να συγκριθούν σε καμία περίπτωση με τη συνολική ζημιά σε κοινωνικό, πολιτιστικό και πολιτικό επίπεδο που υφίσταται ο τόπος», δήλωσε αρχικά ο κ. Παπαρισβάς στον Alpha και το «Εκτός Γραμμής», με τους Τάκη Χατζή και Λίδα Μπόλα και συνέχισε:

«Να σας δώσω ένα παράδειγμα, στις γιορτές των Χριστουγέννων που η αγορά αναζητούσε κάποια επιπλέον κίνηση, πέραν του το ότι τα απογεύματα ο κόσμος δεν κατέβαινε στην πόλη, έχοντας την όποια ανασφάλεια μπορεί να δημιουργεί η παρουσία αυτών των ανθρώπων, υπήρχε και το πρόβλημα με τα ATM, που υπήρχαν ουρές από τους ανθρώπους αυτούς. Υπάρχει κλίμα αποεπένδυσης στο νησί και μηδενική οικοδομική δραστηριότητα, γιατί κανένας πλέον δεν προχωρά σε κάτι μόνιμο επενδυτικά σε αυτόν τον τόπο».

«Έχουμε κάθε μέρα παρενοχλήσεις, κλοπές, παραβατικότητα», κατέληξε.